|  |  |  |  |
| --- | --- | --- | --- |
| ED  ΕΛΛΗΝΙΚΗ ΔΗΜΟΚΡΑΤΙΑ  ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ & ΘΡΗΣΚΕΥΜΑΤΩΝ  ----  ΠΕΡΙΦΕΡΕΙΑΚΗ Δ/ΝΣΗ Π/ΘΜΙΑΣ & Δ/ΘΜΙΑΣ ΕΚΠ/ΣΗΣ ΑΤΤΙΚΗΣ  ΔΙΕΥΘΥΝΣΗ Π/ΘΜΙΑΣ ΕΚΠ/ΣΗΣ ΑΝΑΤΟΛΙΚΗΣ ΑΤΤΙΚΗΣ  ΚΑΙΝΟΤΟΜΕΣ ΔΡΑΣΕΙΣ  ---- | | Γλυκά Νερά, 4/4/2016  Αρ. Πρωτ.: Φ. 56/9340 | |
| Ταχ. Δ/νση:  Τ.Κ. - Πόλη  Τηλέφωνα:  Φαξ:  e-mail: | Λεωφόρος Λαυρίου 150 & Ανδρίκου 4  15454 - Γλυκά Νερά  210/6618444  210-6618440  [mail@dipe-anatol.att.sch.gr](mailto:mail@dipe-anatol.att.sch.gr) | ΠΡΟΣ:  ΚΟΙΝ. | **Δημόσια και Ιδιωτικά Δημοτικά σχολεία και Νηπιαγωγεία**  **Σχολικούς Συμβούλους Δημοτικής Εκπαίδευσης και Προσχολικής Αγωγής περιφερειών Δ/νσης Α/θμιας Εκπ/σης Ανατ. Αττικής** |
| **ΠΟΛΙΤΙΣΤΙΚΑ ΘΕΜΑΤΑ**  Χρύσα Κουράκη [politistika@dipe-anatol.att.sch.gr](mailto:politistika@dipe-anatol.att.sch.gr), [ckouraki@hotmail.gr](mailto:ckouraki@hotmail.gr), τηλ. 6937215991 | |

**ΘΕΜΑ: Σεμινάριο με θέμα «*Κεραμεικός: περιήγηση στο “κάλλιστον” προάστιο της αρχαίας Αθήνας*»**

Η Δ/νση Α/θμιας Εκπ/σης Ανατ. Αττικής (Πολιτιστικά Θέματα) σε συνεργασία με τον κο Δημήτρη Γαρουφαλή, Δάσκαλο – Αρχαιολόγο και Δ/ντή του 3ου Δ.Σ. Σπάτωνδιοργανώνουν σεμινάριο στον Κεραμεικό, με θέμα **«*Κεραμεικός: περιήγηση στο “κάλλιστον” προάστιο της αρχαίας Αθήνας*».** Στόχος του σεμιναρίου είναι η εξοικείωση των εκπαιδευτικών με τα μνημεία του αρχαίου Κεραμεικού και την αξιοποίησή τους στην εκπαιδευτική πράξη **(επισυνάπτεται αναλυτική περιγραφή του σεμιναρίου).**

Το σεμινάριο θα πραγματοποιηθεί το **Σάββατο, 16 Απριλίου 2016 στον αρχαιολογικό χώρο του Κεραμεικού** και **ώρα 9:00 π.μ. – 13:30 μ.μ..**

Οι εκπαιδευτικοί που ενδιαφέρονται να συμμετέχουν πρέπει να δηλώσουν συμμετοχή μέχρι τη**ν Τρίτη, 12 Απριλίου 2016** συμπληρώνοντας την αίτηση στην ηλεκτρονική διεύθυνση: <https://docs.google.com/forms/d/1xbpQp2RdwD1YjCDeWs8YNj4YYLa6vYkdwHwPnflRCOE/viewform>

**Λόγω της βιωματικής μορφής του σεμιναρίου και του εξωτερικού χώρου, οι συμμετέχοντες ορίζονται στους 30. Σε περίπτωση μεγάλου αριθμού συμμετοχών, θα δοθεί προτεραιότητα σε όσους εκπονούν σχετικό πρόγραμμα.**

**Η Διευθύντρια**

**Δ/νσης Α/θμιας Εκπ/σης Ανατ. Αττικής**

**Βασιλική Ξυθάλη**

**Περιγραφή σεμιναρίου**

**Δομή προγράμματος**

1. Επιμορφωτική και εκπαιδευτική συνάντηση στον αρχαιολογικό χώρο του Κεραμεικού της αρχαίας Αθήνας. **Συνάντηση στην είσοδο του αρχαιολογικού χώρου επί της οδού Ερμού 148 (πρόσβαση μέσω του σταθμού «Θησείο» του ΗΣΑΠ).**

2. Εκπαιδευτικό / βιωματικό παιχνίδι.

**Εισηγητής προγράμματος**

Την ξενάγηση-περιήγηση στον χώρο του Κεραμεικού καθώς και το βιωματικό εκπαιδευτικό πρόγραμμα θα πραγματοποιήσει ο κ. Δημήτρης Γαρουφαλής.

**Ομάδα Συμμετοχής**

**Το πρόγραμμα απευθύνεται σε εκπαιδευτικούς (όλων των ειδικοτήτων) που υπηρετούν στα σχολεία της Διεύθυνσης Π.Ε. Ανατολικής Αττικής. Ο ανώτατος αριθμός συμμετεχόντων στο σεμινάριο ορίζεται στους 30. Σε περίπτωση περισσοτέρων αιτήσεων, η επιλογή θα γίνει με κλήρωση.**

**1. Περιγραφή και σκοποί του προγράμματος**

Το πρώτο και κύριο μέρος του προγράμματος περιλαμβάνει περιήγηση και γνωριμία με τα σημαντικότερα μνημεία του χώρου του αρχαίου Κεραμεικού, τόσο α) του **Έσω** (εντός του αρχαίου τείχους), όσο και β) του **Έξω Κεραμεικού** (εκτός του αρχαίου τείχους). Θα δοθεί έμφαση στη μορφή αλλά κυρίως στη λειτουργία των μνημείων με σκοπό την ανάδειξη εκείνων των πτυχών που σχετίζονται με τις δραστηριότητες που εκτυλίσσονταν σε αυτό το πολύ σημαντικό προάστιο της αρχαίας Αθήνας. Συγκεκριμένα, και όπως προκύπτει από τον πολλαπλής λειτουργίας χαρακτήρα του χώρου του αρχαίου Κεραμεικού, θα επιχειρηθεί προσέγγιση με τα εξής:

(α) Προσβασιμότητα και επικοινωνία με την αρχαία πόλη (οδοί, πάροδοι, περίπατοι και πύλες).

(β) Αρχαίο αττικό τοπίο (η περίπτωση του παραποτάμιου τοπίου του αρχαίου Ηριδανού).

(γ) Έθιμα ταφής (οι τάφοι του αρχαίου νεκροταφείου και τα ιδρυμένα σε αυτούς επιτύμβια μνημεία καθώς και η σημασία –θρησκευτική και πολιτική – του χώρου).

(δ) Αμυντική αρχιτεκτονική της αρχαίας πόλης (το θεμιστόκλειο τείχος και οι συναρτώμενες με αυτό πύλες (Δίπυλο και Ιερά Πύλη).

(ε) Η θρησκευτική ζωή των Αθηναίων μέσα από δύο από τις μεγαλύτερες γιορτές της πόλης, τα Παναθήναια (το Πομπείο και ο πέπλος της θεάς Αθηνάς) και τα Ελευσίνια Μυστήρια (Ιερά Πύλη και Ιερά Οδός).

**2. Εκπαιδευτικό – βιωματικό πρόγραμμα** με θέμα: **«Μια περίπτωση κοινωνικής μεταμόρφωσης στο αρχαίο νεκροταφείο του Κεραμεικού».**

**Προϋποθέσεις: άνετα ρούχα και παπούτσια**